Document ID: 32006R1555

32006R1555
L 288/3
SLUŽBENI LIST EUROPSKE UNIJE
18.10.2006.
UREDBA KOMISIJE (EZ) br. 1555/2006
od 18. listopada 2006.
o izmjeni Uredbe (EZ) br. 1039/2006 o otvaranju stalnog poziva za podnošenje ponuda za ponovnu prodaju na tržištu Zajednice šećera koji drže intervencijske agencije Belgije, Češke Republike, Njemačke, Španjolske, Irske, Italije, Mađarske, Poljske, Slovenije, Slovačke i Švedske
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 318/2006 od 20. veljače 2006. o zajedničkoj organizaciji tržišta u sektoru šećera (1), a posebno njezin članak 40. stavak 2. točku (d),
budući da:
(1)
Količine za ponovnu prodaju koje su navedene u Uredbi Komisije (EZ) br. 1039/2006 (2) odražavaju stanje intervencijskih zaliha dana 30. lipnja 2006. Od tog dana su intervencijske agencije prodale određene količine, a u slučaju Njemačke ne postoje intervencijske zalihe.
(2)
U Uredbi Komisije (EZ) br. 1539/2006 od 13. listopada 2006. kojom se usvaja plan za dodjelu sredstava državama članicama koja će se naplatiti iz proračunske godine 2007. za nabavu hrane iz intervencijskih zaliha u korist najugroženijih osoba u Zajednici (3) navodi se da se moraju povući 33 224 tone šećera iz intervencijskih zaliha Zajednice radi raspodjele u državama članicama u skladu s Prilogom I. ovoj Uredbi.
(3)
Te količine treba uzeti u obzir prilikom prodaje putem stalnog poziva za podnošenje poziva na unutarnjem tržištu Zajednice.
(4)
Kako bi se osiguralo pravilno upravljanje uskladištenim šećerom, potrebno je osigurati da države članice obavješćuju o stvarno prodanim količinama.
(5)
Stoga treba na odgovarajući način izmijeniti Uredbu (EZ) br. 1039/2006.
(6)
Mjere predviđene ovom Uredbom u skladu su s mišljenjem Upravljačkog odbora za šećer,
DONIJELA JE OVU UREDBU:
Članak 1.
Uredba (EZ) br. 1039/2006 se mijenja se kako slijedi:
1.
Naslov se zamjenjuje sljedećim:
2.
Članak 1. zamjenjuje se sljedećim:
„Članak 1.
Interventne agencije Belgije, Češke Republike, Španjolske, Irske, Italije, Mađarske, Poljske, Slovenije, Slovačke i Švedske putem stalnog poziva za podnošenje ponuda nude na prodaju na tržištu Zajednice ukupnu količinu od 899 896,41 tonu šećera koji je prihvaćen u intervenciju i raspoloživ za prodaju na unutarnjem tržištu. Uključene količine za svaku državu članicu utvrđene su u Prilogu I.”
3.
Sljedeći stavak se dodaje članku 4.:
„3. Najkasnije petog radnog dana nakon što Komisija utvrdi najnižu prodajnu cijenu, uključene interventne agencije obavješćuju Komisiju, na obrascu utvrđenom u Prilogu III., o stvarno prodanim količinama putem djelomičnog poziva za podnošenje ponuda.”
4.
Prilog I. zamjenjuje se Prilogom I. ovoj Uredbi.
5.
Dodaje se Prilog III., kojeg je tekst naveden u Prilogu II. ovoj Uredbi.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 18. listopada 2006.

Labels: 3
15
17
18